
ВЪПРОСИ И ОТГОВОРИ
ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ЧРЕЗ ПОДБОР НА ПРОЕКТНИ ПРЕДЛОЖЕНИЯ BG05SFPR001-3.008 „РАЗВИТИЕ НА ДУАЛНАТА СИСТЕМА НА ОБУЧЕНИЕ В ПОО (ЧРЕЗ ПОДБОР)“
към 17.06.2025 г.

[bookmark: _Hlk200618891]ВЪПРОС 1 от 11.06.2025 г. (Q001 постъпил чрез ИСУН):
Уважаеми дами и господа,
[bookmark: _Hlk200620251]Бихме искали да получим разяснение, относно възможността за участие на Обединено училище, което има паралелки за професионална подготовка само в Първи гимназиален етап - в 9 и 10 клас. Допустимо ли е целевата група да обхване само Първи гимназиален етап в дейност 1 чрез пробно стажуване, допълнителни занимания по професионална подготовка или чужд език и осигуряване на материали и консумативи?
Допустимо ли е дейност 1 да НЕ включва практическо обучение в реална работна среда, предвид, че в училището няма Втори гимназиален етап (паралелки от 11 и 12 клас)? 
[bookmark: _Hlk200618942]ОТГОВОР:
Съгласно условията за кандидатстване Дейност 1 включва: 
· пробно стажуване в партниращо предприятие за ученици в първи гимназиален етап (VIII, IX и Х клас), независимо от формата в която се обучават;
· допълнителни занимания по професионална подготовка и/или по чужд език за ученици в първи гимназиален етап (VIII, IX и Х-ти клас) в дуална форма на обучение;
· осигуряване на оборудване, материали и консумативи за целите на дуалната система на обучение;
· осигуряване на наставници за практическо обучение в реална работна среда /втори гимназиален етап/. Тази дейност е в подкрепа на ученици във втори гимназиален етап посредством осигуряване на наставници за качественото обучение в реална работна среда.
В тази връзка обръщаме внимание, че три от гореизброените дейности са насочени към целеви групи от ученици в дуална форма на обучение. 
Основната цел на процедурата е въвеждане и разширяване на дуалната форма на обучение в ПОО, което съгласно действащата нормативна уредба се осъществява във втори гимназиален етап в XI и XII клас. Съгласно Условията за кандидатстване по процедурата, индикатор SOI 3.3 Брой училища, въвели дуална система на обучение задължително трябва да бъде включен във всяко проектно предложение. В тази връзка, допустими кандидати/партньори по процедурата са както професионални гимназии/училища с паралелки за професионална подготовка, които вече обучават в дуална форма, така и професионални гимназии/училища с паралелки за професионална подготовка, които към момента не обучават в дуална форма, но в рамките на изпълнение на проекта следва да въведат дуално обучение. 
Идентифицирането на нуждите на целевите групи е изцяло в компетенциите на кандидата, но при спазване на приложимата нормативна уредба (Закон за предучилищното и училищното образование, Закон за ПОО и Наредба № 1 от 8.09.2015 г. за условията и реда за провеждане на обучение чрез работа (дуална система на обучение) и на изискванията по процедурата. 
За повече въпроси, свързани с нормативната уредба относно организацията и провеждането на дуалната система на обучение в професионалното образование и обучение (ПОО) в съответствие с разпоредбите на Закона за ПОО и Наредба № 1 от 8 септември 2015 г. за условията и реда за провеждане на обучение чрез работа (дуална система на обучение), препоръчваме да се обърнете към съответното Регионално управление на образованието.

ВЪПРОС 2 от 12.06.2025 г. (Q002 постъпил чрез ИСУН):
Здравейте, възможно ли е координатор проект да бъде външна за училището консултантска фирма? Ако е възможно, допустимо ли е заплащането на тази фирма да е от непреките разходи по проекта?
ОТГОВОР:
Екипът за организация и управление на проекта следва да бъде съобразен със спецификата и обема на заложените дейности и се планира по преценка на кандидата и партньорите му при съобразяване с изискванията, посочени в т. 11, раздел „Административен капацитет“ от Условията за кандидатстване. За целта на етапа на кандидатстване се представят автобиографии по образец на членовете на основния екип за организация и управление (ръководител, координатор и счетоводител/финансист). 
Определянето на членовете на екипа за организация и управление е в оперативната самостоятелност на бенефициента и партньорите, при спазване на чл. 49 от Закона за управление на средствата от Европейските фондове при споделено управление (ЗУСЕФСУ). 
Разходите за възнаграждения на екипа за организация и управление се планират като непреки разходи в бюджетен ред „Други преки и непреки разходи“ (който се изчислява като единна ставка в размер на 40% от бюджетен ред 1. Преки разходи за персонал). Възлагането на задължения на екипа за организация и управление на проекта, както и определянето на техните възнаграждения, се извършва при спазване на ЗУСЕФСУ, ПМС № 86/01.06.2023 г. за определяне на национални правила за допустимост на разходите по програмите, финансирани от Европейските фондове при споделено управление за програмен период 2021-2027 г., приложимото законодателство и вътрешните правила на бенефициента.

